Publication: Magyar Közlöny
Issue: MK-2003-30 (Year: 2003, Number: 30)
Era: 1990-2004
Section: 1088/1994. (IX. 20.) Korm. határozat
Paragraph Index: 835

3. A H. 91. pontja helyébe a következõ rendelkezés lép: „91. A Miniszterelnöki Hivatal havonta kimutatást készít a Kormány határozataiban és munkatervében elõírt határidõs feladatok végrehajtásáról. A kimutatás az adott hónapban esedékes, valamint a korábban lejárt határidejû, még nem teljesített feladatokat tartalmazza. A Miniszterelnöki Hivatal a kimutatást megküldi a végrehajtásért felelõsöknek, akik írásbeli tájékoztatást adnak a feladatok teljesítésének helyzetérõl. A határidõben nem teljesített feladatokról a Miniszterelnöki Hivatalt vezetõ miniszter havonta jelentést nyújt be a Kormány részére. A kormányhatározatokban elõírt, elmulasztott határidõ módosítását — indokolt esetben — a végrehajtásért felelõsnek külön elõterjesztésben kell kezdeményeznie.”

Source: https://magyarkozlony.hu/hivatalos-lapok/bf2f94da1fa39c93c7e5b32d279f58f6f1d9544e/dokumentumok/fc8e8126088d007c4ee192edf3d881682de4d504/letoltes